ทันเกมส์ ภาคบ่าย – บล.ไทยพาณิชย์
สรุปทิศทางตลาดภาคเช้า และแนวโน้มการลงทุนภาคบ่าย โดย บล.ไทยพานิชย์ 
19 ม.ค. 2559

สรุปภาวะตลาดภาคเช้า : กลุ่มหลักปลุกตลาด – SET ฟื้นตัวโดดเด่น เหนือตลาดภูมิภาค ซึ่งส่วนใหญ่ปรับขึ้นไม่มากนัก ด้วยการนำของทั้งสามกลุ่มหลักอย่าง ICT แบงก์ และพลังงาน โดยเฉพาะตัวหลักในกลุ่ม ICT ปรับขึ้นโดดเด่น ตอบรับปัจจัยบวกระยะสั้น ในเชิงเหมือนซื้อเวลาการเข้ามาของคู่แข่งหน้าใหม่ หลังประสบปัญหาเงินกู้ และอาจกระทบต่อใบอนุญาต 4G บนคลื่นความถี่ 900 MHz
ทั้งที่จริงมีเวลาแก้ไขอยู่พอสมควร หนุน SET ปิดที่ระดับ 1257.69 จุด +12.64 จุด หรือ +1.0% ด้วยมูลค่าซื้อขายที่ระดับ 2.0 หมื่นลบ. ส่วนตัวเลข GDP จีน ออกมาใกล้เคียงตลาดคาด ทำให้ไม่มีนัยต่อการเคลื่อนไหว
กลยุทธ์ที่แนะนำ : ช่วงบ่าย: ไหลไปตามน้ำ โดยคาดลุ้นไปได้ถึงช่วง 1260-1268 จุด อย่างไรก็ตาม พึงระลึกไว้เสมอว่า ภาพรวม SET ยังไม่ดี ดังนั้น หากถึงระดับดังกล่าว ให้ระวังแรงขายหรือการกลับมาอ่อนตัวอีกครั้ง
โดยหากต่ำกว่า 1250 จุด จะเริ่มกลับมาเป็นสัญญาณลบอีกครั้ง ดังนั้น กลยุทธ์ ยังเน้นเพียงการซื้อขายเก็งกำไรระยะสั้น และเหมาะกับผู้รับความเสี่ยงได้สูง ทั้งนี้ หุ้นแนะนำตามสัญญาณเทคนิค ได้แก่ KKC (รับ 3.78 ต้าน 4.04 Cut 3.66)
 